Els xiquets de l’Escola d’Estiu gaudiran amb Bambalina Teatre de “Cubs”
2025-07-24

Dilluns que ve 17 de juliol els xiquets de l’Escola d’Estiu viuran un matí molt especial en la qual el teatre serà el protagonista, ja que es desplaçaran fins al Centre Cultural Tívoli. I ho faran per a gaudir de la representació de “Cubs”, de la mà de Bambalina Teatre. La representació serà a les 12 hores.

Tres actors, Ruth Atienza, Àlex Cantó i Miguel Seguí contaran una història a través de nou imatges que seran triades pel públic de la sala. Cada funció de “Cubs” és única i irrepetible, ja que la combinació de tots els elements que apareixen en escena, imatges de cubs, ordre en el qual apareixen, participació del públic, determina la construcció i el desenvolupament de l’espectacle.

Amb tot açò, la improvisació és la principal eina de treball i les titelles i els objectes que s’usen en la representació, els millors aliats.